Әбілқайыр Бақтыбайұлы Ысқақов

Әбілқайыр Бақтыбайұлы Ысқақов (9 шілде 1974 жыл, Павлодар облысы) — қазақстандық мемлекеттік қайраткер, Павлодар облысының әкімі (2020—2022).

 Жеке өмірі  
Павлодар облысының құрметті азаматы Бағдат Біләлұлы Балқыбаевтың қызы Бақыт Ысқақоваға (1974 жылы туған) үйленген. Балалары — ұлы Тарлан Ысқақов (2001 жылы туған), қызы Ділдә Ысқақова (2007 жылы туған) және ұлы Самир Ысқақов (2011 жылы туған).

 Еңбек жолы 
 1995—1998 — Қазақстан қаржы министрлігі Павлодар облысы бойынша салық инспекциясы жанама салықтар бөлімінің маманы;
 1998—1999 — Павлодар облысы бойынша салық комитеті ірі салық төлеушілердің салық аудиті бөлімінің бас салық инспекторы;
 1999—2000 — Павлодар облысы бойынша салық комитеті ірі салық төлеушілердің салық аудиті бөлімінің басшысы;
 2000—2000 — Павлодар облысы бойынша салық комитетінің тіркелмеген салық төлеушілермен жұмыс бөлімінің басшысы;
 2000—2001 — Павлодар облысы бойынша салық комитеті төлемдерді талдау, болжалдау және есепке алу бөлімінің басшысы;
 2001—2005 — Павлодар облысы бойынша салық комитеті төрағасының орынбасары;
 2005—2006 — Қазақстан қаржы министрлігі салық комитеті Павлодар облысы Қашыр ауданы бойынша салық комитетінің төрағасы;
 2006—2008 — Павлодар облысының денсаулық сақтау департаменті директорының экономикалық мәселелер бойынша орынбасары;
 2008—2010 — Павлодар облысы бойынша салық департаментінің Павлодар қаласы бойынша салық басқармасының басшысы;
 2010—2012 — Қазақстан қаржы министрлігі салық комитетінің Қостанай облысы бойынша салық департаментінің басшысы;
 2012—2014 — Қазақстан қаржы министрлігі салық комитеті төрағасының орынбасары;
 2014—2016 — Астана қаласы бойынша мемлекеттік кірістер департаментінің басшысы;
 2016—2019 — Қазақстан қорғаныс министрінің орынбасары;
 2019—2020 — Қазақстан Қаржы министрлігі Қаржы мониторингі комитетінің төрағасы;
 2020—2022 — Павлодар облысының әкімі;
 2023—2025 — Әлеуметтік медициналық сақтандыру қорының басқарма төрағасы.

 Білімі 
1995 жылы Ақмола қаржы-экономикалық колледжін “салық қаржыгері”, 2000 жылы Шәкәрім атындағы Семей мемлекеттік университетін “экономист”, 2004 жылы Қазақ құқық және халықаралық қатынастар институтын “заңгер” және 2017 жылы Мәскеу мемлекеттік университетін “кәсіп басқару” мамандығы бойынша тәмамдады.

 Марапаттары мен атақтары 
 “Салық қызметінің үздігі” атағы (2011);
 Қазақстан Республикасының тәуелсіздігіне 20 жыл медалі (2011);
 “Қаржы қызметінің үздігі” төс белгісі (2012);
 “Мемлекеттік қызмет үздігі” атағы (2014);
 Ерен еңбегі үшін медалі (2014).

 Дереккөздер 

Санат:Павлодар облысының әкімдері
Санат:Мәскеу мемлекеттік университеті түлектері